Шенка Колозова

**Шенка Колозова** (Добрево, Пробиштипско, ) — македонска глумица, најпозната по улогите во телевизиската серија „''Македонски народни приказни''“, заедно со својот сопруг Ѓорѓи Колозов.

## Животопис
Колозова е ќерка на Стоица и Катерина Димитрови (подоцна Станојкови). Родена е на 1 февруари 1947 во Добрево, Пробиштипско). Дипломирала на Катедрата за јужнословенска книжевност при Филозофскиот факултет во Скопје. Целиот работен век го поминала како професионална глумица во народните театри во Штип и Куманово, а подоцна и во Македонскиот народен театар од Скопје, каде се пензионирала. Во кариерата одиграла над 100 премиери во трите народни театри, и уште повеќе од 20 премиери со приватниот Театар „Колозов“. Таа има одиграно повеќе од 6 000 претстави во овие три театри, не вклучувајќи ги и гостувањата во велешкиот  театар и други театри во Македонија. Најзначајни театарски улоги на Колозова се во претставите „*Свирачот на покрив*“, „*За сите мои синови*“, „*Електра*“ на Еврипид (во улогата на Клитемнестра), „*Сè за градината*“, „*[[Печалбари]]*“ и други. Покрај глумата, таа е автор на бројни сценарија и драматизации, меѓу кои и Цепенковите народни приказни.

Таа своите пензионерски денови ги поминува во село Велестово, Охрид.

## Театарски претстави
* Жената — Нажалена фамилија од Бранислав Нушиќ, р. Душан Наумовски, Театар Куманово 1967;
* Командантот Сајлер од Борислав Михајловиќ, р. Благоја Андреев, Театар Штип 1967;
* Танго од Славомир Мрожек, р. Георг Трајанов, Театар Штип 1968;
* Вујко Вања од Антон Павлович Чехов, р. Благоја Андреев, Театар Куманово 1968;
* Птици без јато од Душко Роксандиќ, р. Александар Ѓорчев, Театар Куманово 1969;
* Матуранти од Жозе Андре Лакур, р. Драгољиб Димовски, Театар Куманово 1970;
* Ен Дивер — Сите мои синови од Артур Милер, р. Ацо Алексов, Театар Куманово 1971;
* Електра од Софокле, р. Димитар Христов, Театар Куманово 1972;
* Алтернација — Житолуб од Коле Чашуле, р. Владимир Милчин, Македонски народен театар 1981;
* Пасквелија од Живко Чинго, р. Димитар Станковски, Театар Куманово 1981;
* Доримена — Граѓанинот благородник од Жан Батист Молиер, р. Димитар Христов, Македонски народен театар 1982;
* Голде — Свирач на покривот од Џеро Бок, р. Владо Штефанчиќ, Македонски народен театар 1983;
* Фани — Воена тајна од Душан Јовановиќ, р. Душан Наумовски, Македонски народен театар 1984;
* Чана — Рамна земја од Ташко Георгиевски, р. Владимир Милчин, Македонски народен театар 1985;
* Госпава — Мрестење на краповите од Александар Поповиќ, р. Ацо Алексов, Македонски народен театар 1987;
* Петрија — Чорбаџи Теодос од Васил Иљоски, р. Петре Прличко, Македонски народен театар 1987;
* Полина — Галеб од Антон Павлович Чехов, р. Бранко Ставрев, Македонски народен театар 1990;
* Алтернација — Зора на истокот од Гордан Михиќ, р. Ацо Алексов, Македонски народен театар 1991;
* Селанка — Македонска крвава свадба од Војдан Чернодрински, р. Сашо Миленковски, Македонски народен театар 1995;
* Злата — Женско царство од Шенка Колозова, р. Душко Ѓорѓиоски, Театар Колозов 1996;
* Жената — Нема да платиме од Шенка Колозова, р. Драган Велјановски, Театар Колозов 1997;
* Втора жена — Жени во народно собрание од Аристофан, р. Петрос Панамас, Театае Јордан Хаџи Константинов Џинот Велес 2005;
* Кметица — Женско царство од Шенка Колозова, р. Владо Дојчиновски, Театар Колозов 2011;
* Баба — Али Баба и 40-те разбојници од Шенка Колозова, р. Владо Дојчиновски, Театар Колозов 2012;
* Бабата — Сказна за рибарот и златната рипка од Шенка Колозова, р. Владо Дојчиновски, Театар Колозов 2014;
* Благуна — Благуна од Владо Малески, Македонски народен театар 2019.

## Филмографија

## Награди
* Награда за актерско остварување на Фестивалот „Војдан Чернодрински“ за улогата на ликот Ен Дивер во претставата „*Сите мои синови*“ (1971)
* Награда „Гран при“ (2006)
* Награда „Св. Јоаким Осоговски“ (2012)
* Награда „Почесен граѓанин“ на Општина Пробиштип (2017)
* Награда за животно дело „Васил Иљоски“ на Фестивалот „Денови на комедија“ во Куманово (2020)
* Награда за животно дело за развој и афирмација на независна театарска сцена за Театар „Колозов“ (2021)

## Наводи

## Надворешни врски

* 

Категорија:Луѓе од Добрево
Категорија:Македонски глумици
Категорија:Македонски филмски глумци
Категорија:Македонски театарски глумци
Категорија:Македонски телевизиски глумци
Категорија:Југословенски глумци
Категорија:Глумци во Македонскиот народен театар
Категорија:Апсолвенти на Филозофскиот факултет - Скопје